stanford-oval/wikipedia huggingface dataset:
Sergejs Žoltoks

| Sergejs Žoltoks> Henkilötiedot |
| --- | --- |
Syntynyt: 2. joulukuuta 1972 Riika, Neuvostoliitto
Kuollut: 3. marraskuuta 2004 (32 vuotta) Minsk, Valko-Venäjä
Kansalaisuus:   Latvia
Jääkiekkoilija
Pelipaikka:  keskushyökkääjä
Maila:  oikea
Pituus:  183 cm
Paino:  84 kg
Pelaajaura
Pääsarjaura:  1992–2004
Seurat:  Boston Bruins Ottawa Senators Montreal Canadiens Edmonton Oilers Minnesota Wild Nashville Predators
NHL-varaus:  55. varaus, 1992 Boston Bruins
Sergejs Žoltoks (ven. Сергей Жолток, Sergei Žoltokengl. Sergei Zholtok, 2. joulukuuta 1972 – 3. marraskuuta 2004) oli latvialainen jääkiekkoilija. Uransa aikana hän pelasi 10 kautta NHL:ssä. Kausi 2003–2004 jäi hänen viimeisekseen, koska työsulun aikana pelatessaan Riga 2000:n joukkueessa, hän menehtyi sydänkohtaukseen.
Boston Bruins varasi Žoltoksin NHL:n varaustilaisuudessa 1992 numerolla 55. Hän oli menestyksekkäästi pelannut Neuvostoliiton joukkueessa jääkiekon nuorten MM-kisoissa. Varauksen jälkeen hän matkusti Pohjois-Amerikan pelikentille, mutta pääosin pelasi vain farmiliigoissa. Tilanne muuttui, kun Bruins myi Žoltoksin Ottawa Senatorsiin, jossa hän alkoi saada peliaikaa. NHL-uransa aikana hän pelasi Senatorsin jälkeen vielä Montreal Canadiensissa, Edmonton Oilersissa, Minnesota Wildissa ja Nashville Predatorsissa.
Työsulkukaudella 2004–2005 Žoltoks palasi Latvian jääkiekkoliigaan Riga 2000:n joukkueeseen. 3. marraskuuta 2004 Riga 2000 pelasi ottelua Minskissä paikallista Dynamo Minskiä vastaan. Kesken ottelun Žoltoks pyörtyi, mutta virkosi ja meni pukuhuoneeseen. Pukuhuoneessa hän luuhistui ja kuoli. Ruumiinavauksessa kuolinsyyksi todettiin sydämen vajaatoiminta. Hän oli ollut aikaisemmin samana vuonna sydänvian takia tarkkailussa sairaalassa.
Aiheesta muualla

Sergejs Žoltoks The Internet Hockey Databasessa (englanniksi)
Saturn Vue

| Saturn VUE |
| --- | --- |

Valmistustiedot
Valmistusmaa:   Yhdysvallat  Meksiko
Valmistaja:  Saturn (2001-2007) Opel (2008-2009)
Konserni:  General Motors
Valmistusvuodet:  2001–2009
Korimalli:  4-ovinen crossover
Luokka:  J-segmentti
Edeltäjä:  Isuzu Rodeo (Kanada) Geo/Chevrolet Tracker
Seuraaja:  Chevrolet Captiva Sport Buick Envision
Saturn VUE on 4-ovinen crossover jota yhdysvaltalainen General Motors valmisti Saturn-merkin alla.
Sukupolvet

Ensimmäinen sukupolvi.
Ensimmäisen sukupolven facelift.
Toinen sukupolvi.
Aiheesta muualla

Kuvia tai muita tiedostoja aiheesta Saturn Vue Wikimedia Commonsissa
Sami Hintsanen

Sami Hintsanen Tampereen kirjamessuilla 2009.
Sami Mikael Hintsanen (s. 14. maaliskuuta 1972 Tampere) on suomalainen muusikko ja näyttelijä. Hän juonsi Tartu mikkiin -ohjelmaa vuosina 2006–2015. Hänen yhtyeitään ovat muun muassa Oriental Experience ja Screaming Thunders. Tartu mikkiin -ohjelman lisäksi häntä työllistää Tampereen Työväen Teatterin Manserock-musikaali Vuonna 85 sekä musikaalin seuraaja Vuonna 85 REMIX. Sami Hintsanen on viime vuosina esiintynyt useissa musikaaleissa kuten Helsingin kaupunginteatterin Miss Saigonissa ja Evita-musikaalissa sekä Turussa Samppalinnan kesäteatterin Hääkeikassa ja Elvis-musikaalissa. Lisäksi Hintsanen on karaoken ja iskelmälaulun Suomenmestari.
Hintsanen on tehnyt myös jääkiekkojoukkue Tampereen Ilveksen kannatuslaulun ”Ilves murisee” ja toiminut kuuluttajana Ilveksen kotiotteluissa. Lisäksi ”Kultaa, kunniaa” on Sami Hintsasen, Jari Latomaan ja Mikko Kangasjärven yhdessä tekemä. Kappaleet ”Ilves murisee” ja ”Kultaa, kunniaa” Sami on esittänyt yhdessä Ruosteiset Hokkarit-yhtyeen kanssa.
11. maaliskuuta 2009 julkaistiin Hintsanen Party Project Vol. 1 -albumi, jolla Hintsanen esittää dancepop-versioita vanhoista suomalaisista ikivihreistä.
Hintsanen on ollut mukana Suomen euroviisukarsinnassa kahdesti, ensimmäistä kertaa vuonna 1996 kappaleella ”Auringonkukka”, jolla sijoittui kahdeksanneksi. Toista kertaa hän oli vuonna 2011 kappaleella ”Täältä maailmaan”, jolla pääsi karsinnan finaaliin.
Yksityiselämä > Perhe

Hintsanen erosi vuoden 2015 keväällä oltuaan kuusi vuotta naimisissa Anette Mellinin kanssa ja on maaliskuusta 2018 lähtien ollut naimisissa Varpu Nummelan kanssa. Uusioperheeseen kuuluu kaksi Hintsasen lasta ja yksi Nummelan lapsi.
Yksityiselämä > Rikostuomiot

Hintsanen on saanut tuomion kahdesta rattijuopumuksesta ja yhdestä törkeästä rattijuopumuksesta. Hintsanen tuomittiin 50 päiväsakkoon rattijuopumuksesta vuonna 2000 sekä vuonna 2011 törkeästä rattijuopumuksesta ja rattijuopumuksesta 75 päivän ehdolliseen vankeuteen ja 35 päiväsakkoon.
Vuonna 2007 Sami Hintsanen sai tuomion pahoinpitelystä, rangaistukseksi langetettiin 60 päiväsakkoa.
Hintsanen tuomittiin vuoden 2017 syyskuussa naapurinsa pahoinpitelystä ja laittomasta uhkauksesta. Rangaistus oli 40 päiväsakkoa (yhteensä 1 240 euroa) ja uhrille korvausta kivusta ja särystä 100 euroa.
Hintsanen sai joulukuussa 2017 jälleen syytteen Pirkanmaan käräjäoikeudessa, nyt törkeästä velallisen epärehellisyydestä. Hänet tuomittiin vuoden ehdolliseen vankeusrangaistukseen törkeästä velallisen epärehellisyydestä ja kirjanpitorikoksesta. Turun hovioikeus ei myöntänyt jatkokäsittelylupaa, joten käräjäoikeuden tuomio jäi pysyväksi.
Diskografia > Albumit

Hintsanen Party Project Vol. 1 (2009)
Diskografia > Vierailevana artistina

Eija Kantola Aamu kaiken ymmärtää (2011)
Diskografia > Mukana kokoelmalevyillä

Mannaa mammonaa MM 97 (1997)
Best Ilves Songs Ever – Kautta aikain parhaat Ilves-laulut (2004)
Poko Rekords' & Gaga Goodies' Legendary Autumn (2007)
All Shock Up (2009)
Sydän sinivalkoinen (2009)
Selviytymispakkaus

Taskulamppu kuuluu selviytymispakkauksen varustukseen.
Paketista poistettu avaruushuopa.
Ranskan armeijan ensiapulaukku.
Punainen hätäsoihtu.
Selviytymispakkaus on pakkaus, joka sisältää välineitä hätä- tai onnettomuustilanteen varalle. Selviytymispakkaus kuuluu esimerkiksi sotilaslentokoneiden, pelastusveneiden ja avaruusalusten varustukseen. Myös asumattomilla alueilla työskentelevillä lentäjillä ja metsureilla on usein varusteissaan selviytymispakkaus. Lisäksi esimerkiksi maanjäristysalueella asuville ihmisille suositellaan selviytymispakkauksen hankintaa luonnonkatastrofin varalta.
Selviytymispakkauksen voi sekä koota itse että ostaa valmiina paketteina. Pakkauksia on erikokoisia ja niiden yksityiskohtainen sisältö vaihtelee olosuhteiden mukaan jossa pakkausta on tarkoitus käyttää. Pääpiirteittäin pakkauksessa tulisi olla varusteet ja työkalut, joilla ihmisen on mahdollista suojautua luonnonvoimia vastaan, pysyä lämpimänä ja suorittaa tarvittava ensiapu. Lisäksi pakkauksessa tulisi olla riittävästi ruokaa ja juomaa sekä välineet pelastushenkilökunnan ohjaamiseksi paikalle. Riippumatta olosuhteista, lähes kaikissa selvitytymispakkauksissa on ainakin veitsi (usein linkkuveitsi tai monitoimityökalu), tulitikkuja, ensiapulaukku, päähuivi, kalastusvälineet, ompeluvälineet ja taskulamppu.
Selviytymispakkauksen sisältö

| --- | --- |
 Suoja ja lämpö Avaruushuopa - Voidaan käyttää sekä lämmittelyyn että merkinantoon.  Hyönteisverkko  Sadeviitta  Pieni putkiteltta tai muu suoja  Köysi tai vahvaa narua  Sytytin ja sytytyspaloja  Hattu tai muu päähine  Villa- tai fleecepaita Ensiapu ja terveys Ensiapulaukku ja sidostarpeita  Hyttysmyrkkyä  Saippuaa ja käsidesinfiointiainetta  WC-paperia  Terveyssiteitä  Tarvittavat reseptilääkkeet ja allergialääkkeitä  Huulirasvaa  Aurinkovoidetta  Aurinkolasit :  Ruoka ja juoma Vähintään kolmen päivän annos pullotettua vettä  Säilykeruokaa joko tölkeissä tai retkeilijöille tarkoitetuissa annospusseissa  Vedenpuhdistin  Metalliastia veden keittämistä varten  Kattila tai muu astia ruuan valmistusta varten  Vedenpuhdistustabletteja  Ruokasuolaa  Kokoontaitettavia astioita veden keräämistä ja kuljetusta varten  Kalastusvälineet  Teetä ja purukumia Muita välineitä Pilli ja merkinantopeili  Hätäsoihtuja  Linkkuveitsi tai monitoimityökalu  Veitsenteroitin  Kokoontaitettava saha  Ompeluvälineet  Muovipusseja  Alumiinifoliota  Kirves  Tuliase ja ammuksia kenen mukaan? 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Survival kit
Käännös suomeksi
Severi Piispanen

Severi Piispanen kesäkuussa 2023.
Severi Piispanen (s. 16. syyskuuta 1997) on suomalainen pesäpalloilija. Hän on edustanut Superpesiksessä Seinäjoen JymyJusseja, Alajärven Ankkureita ja Manse PP:tä. Piispasen kasvattajaseura on Nurmon Jymy. Hän pelaa sisäpelissä kärkietenijänä. Piispanen on pelannut urallaan 91 Superpesiksen runkosarjaottelua. Näissä hän on lyönyt kaksi kunnaria ja kahdeksan tavallista juoksua, tuonut 66 juoksua ja kerännyt 320 kärkilyöntiä. Piispanen on pelannut urallaan kaksi Superpesiksen ylempää pudotuspeliottelua. Näissä hän on kerännyt kahdeksan kärkilyöntiä. Piispanen on pelannut uraan neljä Superpesiksen alempaa pudotuspeliottelua. Näissä hän on tuonut kolme juoksua ja kerännyt 19 kärkilyöntiä. Piispanen on pelannut urallaan viisi Superpesiksen karsintasarjan ottelua. Näissä hän on tuonut kolme juoksua ja kerännyt 23 kärkilyöntiä. Tilastot päivitetty 17. kesäkuuta 2021.
Saavutukset > Pelaajana

1 Itä-Länsi -ottelu: 2021
Severi Saarinen

Severi Saarinen (vas.) jatkosodan aikaan Valtion tiedoituslaitoksen kanslian esimiehenä.
Severi Mikael Saarinen (23. maaliskuuta 1905 Sortavala – 15. elokuuta 1983 Helsinki) oli suomalainen ekonomi, kauppaneuvos (1958) ja Rautatiekirjakaupan toimitusjohtaja 1955–1971. Hän kuului suomalaisen kirja- ja lehtialan keskeisiin vaikuttajiin.
Saarinen valmistui ekonomiksi 1928. Hän oli Kirjavälitys oy:n konttoripäällikkö 1929–1937, johtokunnan jäsen 1954–1956, Kustannusosakeyhtiö Kotimaan toimitusjohtaja 1937–1946, johtokunnan jäsen 1937–1953, Kansanavun toiminnanjohtaja 1941–1945, Kustannusosakeyhtiö Otavan myyntijohtaja 1946–1953 ja Rautatiekirjakauppa oy:n johtaja 1953–1955 ja toimitusjohtaja 1955–1971.
Aiheesta muualla

Möttönen, Tuomas: Kauppaneuvos Severi Saarinen (1905–1983). Suomen talouselämän vaikuttajat -verkkojulkaisu (maksullinen). 4.11.2011. Suomalaisen Kirjallisuuden Seura.
Severi Mattila

Severi Pellervo Mattila (s. 1935) on suomalainen lääkäri. Mattila on toiminut Helsingin yliopiston kirurgian professorina vuosina 1988–2000. Hän on tutkinut rintaelinkirurgiaa sekä sydämen ja keuhkojen siirtoja.
Mattila teki Suomessa ensimmäisen sydämensiirron vuonna 1985 Helsingin yliopistollisen keskussairaalan Hyksin Meilahden sairaalassa.
Lähde

Suomi-Fakta (WSOY, 2002)
Shas

Shas (hepr. ‏ש"ס‎‎) on vuonna 1984 perustettu haredijuutalaisia edustava poliittinen puolue Israelissa. Parlamenttivaaleissa 2020 Shas sai 9 paikkaa knessetiin.
Shasin hengellinen johtaja on rabbi Ovadia Yosefia, joka on tunnettu äärimmäisistä lausunnoistaan ja mielipiteistään koskien palestiinalaisten hävittämistä. Rabbi Ovadia Yosef oli aikaisemmin Israelin sefardien päärabbi ja on Shasin perustaja.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.shasnet.org.il/ (Arkistoitu – Internet Archive)
Sergel (yritys)

| Sergel |
| --- | --- |

Perustettu:  1988
Toimiala:  Perintä- ja luottotietopalvelut
Tuotteet:  Luototus, asiakasreskontra, perintä ja valvonta, laskutus ja luottoriskien hallinta, Content Billing & Clearing
Liikevaihto:  65 milj. eur (2008)
Henkilöstö:  375
Kotisivu:  www.sergel.com
Infobox OKVirheellinen NIMI-arvo: 
Sergel  on ruotsalainen perintätoimisto. Yritys on kuulunut TeliaSonera-konserniin. Telia myi Sergelin vuonna 2016. Sergelillä on toimistot Ruotsin lisäksi Norjassa, Suomessa, Liettuassa ja Latviassa.
Suomessa Sergel Oy aloitti toimintansa vuonna 2006.
Historia

Vuonna 1988 Ruotsin valtion telelaitoksen (Televerket) ydintoiminta muokattiin uudelleen, muun muassa perustamalla perintäosastosta itsenäinen yritys. Muutto toimistotaloon keskelle Tukholmaa Sergelin torin varrelle ratkaisi yrityksen nimikysymyksen. Yhtiön nimeksi tuli Sergel Inkasso AB.
Vuonna 1996 Sergel laajensi toimintaansa tarjoamalla myös luottokelpoisuuden ja maksukykyisyyden arviointipalveluja. Samalla yrityksen nimeksi tuli Sergel Kredittjänster AB. Pari vuotta myöhemmin palveluihin liitettiin maksupalvelut, reskontrapalvelut, lakipalvelut ja Aktiv-perintäpalvelut. Vuonna 2000 Sergel alkoi tarjota laskutuspalvelukokonaisuutta, johon kuuluivat koonti-, hinnoittelu-, laskutus- ja CRM-palvelut.
Aiheesta muualla

Yrityksen kansainväliset sivut
Yrityksen omat sivut Suomessa
Selwyn College

| Selwyn College |
| --- | --- |
  

Perustettu:  1882
Opiskelijoita:  386
Jatko-opiskelijoita:  156
Sijainti:  Cambridge, Englanti  Yhdistynyt kuningaskunta
Osoite:  Grange Road Cambridge CB3 9DQ
Yhteistyö:  Keble College (Oxford))
Sivusto:  www.sel.cam.ac.uk
Selwyn College on yksi englantilaisen Cambridgen yliopiston 31 collegesta. Se perustettiin vuonna 1882 Uuden-Seelannin ensimmäisen anglikaanisen piispan George Augustus Selwynin muistoksi. Collegen vanhimmat punatiiliset osat, jotka edustavat uusgoottilaista tyylisuuntaa, suunnitteli arkkitehti Sir Arthur Blomfield. College rakennettiin Corpus Christi Collegelta ostetulle tontille, joka tuolloin oli syrjässä kaupungin keskustasta. Selwyn College alkoi hyväksyä naisia opiskelijoiksi vuodesta 1976 alkaen.
Selwyn Collegea ovat käyneet mm. soudun olympiavoittaja Ran Laurie ja hänen poikansa, näyttelijä Hugh Laurie. Muita tunnettuja Selwynin alumneja ovat konservatiivipoliitikko John Gummer ja kirjailija Robert Harris.
Selwyn College (Cambridge).
Aiheesta muualla

Kuvia tai muita tiedostoja aiheesta Selwyn College Wikimedia Commonsissa
Cambridgen yliopiston colleget
Christ’s
Churchill
Clare
Clare Hall
Corpus Christi
Darwin
Downing
Emmanuel
Fitzwilliam
Girton
Gonville and Caius
Homerton
Hughes Hall
Jesus
King’s
Lucy Cavendish
Magdalene
Murray Edwards (New Hall)
Newnham
Pembroke
Peterhouse
Queens’
Robinson
St Catharine’s
St Edmund’s
St John’s
Selwyn
Sidney Sussex
Trinity
Trinity Hall
Wolfson
Sellosali

Sellosali sijaitsee kauppakeskus Sellossa.
Sellosali on kauppakeskus Sellossa Espoon Leppävaarassa sijaitseva 400-paikkainen konserttisali. Siellä järjestetään noin 250 tapahtumaa vuodessa. Sellosalissa järjestetään klassisen ja kevyen musiikin konsertteja, pienimuotoisten oopperoiden esityksiä, tanssiteoksia, teatteria sekä lastenkulttuuritapahtumia. Sellosalin varusteisiin kuuluvat Steinway- ja Yamaha-flyygelit sekä Clementi-fortepiano vuodelta 1828 Samassa rakennuksessa sijaitsevat myös musiikkiopisto Juvenalian ja Espoon kaupunginkirjaston toimipisteet.
Sellosalissa pidetään klassisen musiikin konserttien ohella myös muun muassa April Jazz -festivaalin ja Helsinki Guitar Festivalin tilaisuuksia. Salissa esiintyneisiin ulkomaisiin nimiin kuuluvat pianisti Brad Mehldau (2016), saksofonisti David Murray sekä laulajat Dianne Reeves (2017) ja Tasha Taylor (2017).
Romutusryhmä

Romutusryhmä. Vasemmalta oikealle Romuttaja, Paaluttaja, Pallosalama ja etualalla Maansiirtäjä.
Romutusryhmä (esiintynyt Suomessa myös nimellä Romuttajat) on Marvel-kustantamon superroistoryhmä, johon kuuluu neljä jäsentä: Romuttaja, Pallosalama, Paaluttaja ja Maansiirtäjä. Ryhmän ensiesiintyminen tapahtui amerikkalaisen Defenders-lehden numerossa 17 vuonna (1974).
Suomessa Romutusryhmä esiintyi kokonaisuudessaan Hämähäkkimies -lehden numerossa 9 (1987) (Pallosalama oli esiintynyt jo tätä aikaisemmin Suomessa Romutusryhmästä).
Historia

Romutusryhmä muodostettiin kun Dirk Garthwaite - Romuttaja - sai pyynnön tohtori Eliot Franklinilta. Molemmat miehet istuivat tuomiotaan vankilassa ja Franklin pyysi Romuttajaa palauttamaan Gamma-pommin, jonka hän oli suunnitellut. Franklin aikoi kiristää pomminsa avulla New Yorkin kaupungilta miljoonia dollareita lunnaina.
Romuttaja tarttuu tarjoukseen ja onnistuukin iskemään näppinsä lumottuun sorkkarautaansa. Valtava myrsky puhkeaa ja Romuttaja käskee Franklinia ja kahta muuta vankia, Henry Campia ja Brian Caluskya tarttumaan sorkkarautaan yhtäaikaisesti. Kosketuksen hetkellä salamanisku osuu rautaan ja muuttaa neljä miestä yli-inhimillisen voimakkaiksi - Romutusryhmäksi.
Romutusryhmä pakenee vankilasta ja aikovat toteuttaa Franklinin, eli Pallosalaman suunnitelman. Ryhmän epäonneksi Puolustajat ja Luke Cage estävät katalat suunnitelmat.
Vuosien kuluessa Romutusryhmä on jokseenkin rutinoitunut - he pakenevat vankilasta, taistelevat sankareita vastaan ja häviävät palaten vankilaan. Uransa aikana Romutusryhmä on taistellut Kapteeni Amerikkaa, Rautanyrkkiä, Hämähäkkimiestä, Möykkyä, Namoria, Kostajia ja tietenkin päävastustajaansa Thoria vastaan. Ensimmäisessä taistelussaan Thoria vastaan Romutusryhmä odotti helppoa voittoa. Thor kuitenkin raivostui joukkion surmattua viattoman sivustakatsojan ja voittaa ryhmän ylivoimaisesti. Myöhemmin Pallosalama pakenee ja saa käsiinsä Romuttajan sorkkauraudan. Aseiden avulla hän yrittää haastaa Hämähäkkimiehen, mutta kukistuu vastustajansa nokkeluuden avulla.
Myöhemmin Romutusryhmä tempautuu mukaan Tuonpuoleisen järjestämään Salattuihin Sotiin. Heidän menestyksensä on lievästi sanoen surkeata, mm. Hulktar pieksee kaikki neljä yhtaikaisesti - itse edes hengästymättä.
Romutusryhmän halveksittavin teko oli kuitenkin Herkulekseen kohdistuneen iskuun osallistuminen. Ryhmä miltei tappoi murhanhimossaan Herkuleksen, joka kuitenkin selviää vammoistaan ja Thorin avulla voittaa myöhemmin pahoinpitelijänsä.
Jäsenet

Romuttaja (Dirk Garthwaite), joukon johtaja, jolla on tuhoutumaton sorkkarauta.
Pallosalama (tohtori Eliot Franklin), sadistinen älykkö, jolla on valtava romutuskuula.
Paaluttaja (Brian Philip Calusky), suurisuinen roisto, joka käyttää kivikovia nyrkkejään painottamaan suuria sanojaan.
Maansiirtäjä (Henry Camp), joka taistelee puskemalla vastustajiaan päällään.
Alun perin kaikilla näillä superroistoilla oli valtava fyysinen voima, nopeus, kestävyys ja haavoittumattomuus. Äskettäin Romuttajan omat voimat ovat kuitenkin kasvaneet drastisesti: ne ovat nykyään selkeästi suuremmat kuin Romutusryhmän muilla jäsenillä.
Ultimate Romutusryhmä

Ultimate Marvel -jatkumossa Romutusryhmä toimii eräänlaisena siivouspalveluna yrityksessä, joka vastaa supersankarien taistelujen tuhojen korjaamisesta.
Romutusryhmä muissa medioissa

Kaikki neljä ryhmän jäsentä esiintyvät välivastuksena Marvel: Ultimate Alliance -videopelissä.
Aiheesta muualla

Marvel-kustantamon profiili Romutusryhmästä (englanniksi)
Side

Wikisanakirjassa on tähän liittyvä sananselitys: .
Side voi viitata seuraaviin:
terveysside eli kuukautisside, kuukautissuoja
Side, antiikin aikainen kaupunki Lakoniassa Kreikassa
Side, antiikin aikainen kaupunki Pamfyliassa Vähässä-Aasiassa
Side, nykyinen kaupunki Turkissa
”Side”, rock-yhtye Travisin kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Side”, voi hakea sivunnimihaulla, laajalla sivunnimihaulla tai tekstihaulla.
Senkveld

| Senkveld |
| --- | --- |
Tyyli:  keskusteluohjelma
Pääosissa:  Helene Olafsen (2018–2021) Stian Blipp (2018–2021) Thomas Numme (2003–2018) Harald Rønneberg (2003–2018) Hans Christian Andersen (2001–2003) Tommy Steine (2003–2018)
Alkuperämaa:   Norja
Alkuperäiskieli:  norja
Verkko:  TV 2
Esitetty:  2001 – 2021
Palkinnot
Voitetut:  Gullruten Paras viihdeohjelma 2010
Senkveld oli norjalainen TV 2:lla vuosina 2001–2021 esitetty keskusteluohjelma. Sitä juonsivat Hans Christian Andersen ja Tommy Steine 2001–2003, Thomas Numme ja Harald Rønneberg 2003–2018 sekä Helene Olafsen ja Stian Blipp 2018–2021.
Seinäjoen Kuutoset

Seinäjoen Kuutoset on jäädytetty lentopallon erikoisseura, joka toimi Seinäjoella. Kuutoset toimi yhteistyössä Seinäjoen Maila-Jussien kanssa vuodesta 1977 lähtien tavoitteena tuoda seinäjokinen lentopallo valtakunnan huipulle.
Kuutosten ja Jussien yhteistyö tuotti lopulta seinäjokisen lentopalloilun nousun aina valtakunnan huipulle asti. Maila-Jussien alla pelannut seura voitti kaksi Suomen mestaruutta, Suomen Cupin mestaruuden sekä pelasi myös Euroopan Cupissa asti.
Saavutukset

Suomen mestaruus -86, -87
Suomen Cupin voitto -85
Euroopan Cupissa -87, -88
SM-sarjanousu -80, -82
Senkki

Finn Juhlin moderni liukuovisenkki vuodelta 1955.
Juhlava korkea senkki Barcelonan Palau Nacionalissa.
Senkki on tarjoiluastioille ja aterimille tarkoitettu säilytyskaluste, matala ja leveä kaappi jonka yläpinta toimii lasku- tai työtasona. Senkkiä käytetään yleisimmin ruokailutilassa sijoitettuna seinän viereen ruokapöydän lähelle, jolloin siitä on apua kattauksessa ja sivupöydän tavoin ruoan tarjoilussa. Sana senkki tulee ruotsin kielen sanasta skänk [šenk], joka viittaa juuri tarjoilemiseen (verbin skänka eräs merkitys).
Senkki muistuttaa vetolaatikoista muodostuvaa lipastoa, mutta senkin säilytystilat ovat yleensä ovien takaa avautuvia hyllykaappeja. Vetolaatikoitakin voi olla.
Senkki voi jatkua työtason yläpuolella syvyyssuunnassa kapeampana kaapistona, usein näyttäville astioille ja koriste-esineille tarkoitettuna lasiovisena lasikkona eli vitriininä. Vitriinin taustaseinä voi olla peililasia.
Ala- ja yläkaapeista sekä työtasosta muodostuva senkki oli aiemmin myös yleinen keittiöiden säilytys- ja työskentelykaluste, niin sanottu emännänkaappi. Sen pohjalta ovat syntyneet nykyiset kiinteät keittiökalusteet erikseen hankittavine pöytä- ja seinäkaappeineen ja työtasoineen.
Myös Suomessa yleinen talonpoikaishuonekalu klaffipiironki on eräänlainen senkki, jossa avattu klaffikansi toimii kirjoituspöytänä tai laskutasona esimerkiksi ruokaa tarjoiltaessa.
Käännös suomeksi
Senko

| Senko |
| --- | --- |
 Senko
 Koordinaatit: 12°48′36″N, 9°21′13″W 
Valtio:  Mali
Alue:  Kayesin alue
Piiri:  Kitan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  800 km²
Väkiluku (2009):  8 300
Infobox OKVirheellinen NIMI-arvo: 
Senko on maalaiskunta ja sen keskuskylä Kayesin alueen Kitan piirissä Malissa. Se sijaitsee 33 kilometriä Kitasta kaakkoon. Kunnassa on 8 300 ja kylässä 2 600 asukasta (vuonna 2009).
Senkon kunnan pinta-ala on noin 800 neliökilometriä. Se rajoittuu idässä Kitan piirin Sébékoron, etelässä Makanon ja Sirakoron, lännessä Gadougou II:n ja pohjoisessa Benkadi Founian, Badian ja Bendougouban kuntiin. Alue on pinnanmuodostukseltaan tasankoa. Tärkein vesistö on Bakoye. Ilmasto on sudanilaistyyppinen. Kasvillisuus on savannia.
Kuntaan kuuluu seitsemän kylää. Asukkaista valtaosa on Wasulun alueelta muuttaneita fulbeja. Vallitseva uskonto on islam.
Senkon kautta kulkee Kitasta Guinean rajalle johtava maantie RN25. Väestön pääelinkeinot ovat maanviljely ja karjanhoito. Tärkeimmät viljelykasvit ovat maissi, durra, hirssi, maapähkinä ja puuvilla. Tuotantoeläimiä ovat naudat, lampaat, vuohet ja siipikarja. Lisäksi harjoitetaan pienimuotoista kalastusta, käsityöammatteja ja kaupankäyntiä.
Paikallisia nähtävyyksiä ovat Birgoksi kutsutun alueen ensimmäisten asukkaiden muurilla varustettu linnoitus eli tata, Kémétan ja Kolaminin luolat sekä eräiden kylien pyhät metsät. Kunnassa ei juurikaan käy matkailijoita.
Shigeru Sarusawa

| Henkilötiedot |
| --- | --- | --- |
Koko nimi: Shigeru Sarusawa
Syntymäaika: 30. tammikuuta 1960 (ikä 64)
Syntymäpaikka: Hiroshima, Japani
Kansalaisuus:  Japani
Pelipaikka: Hyökkääjä
Pituus: 166 cm
Seurat
| Vuodet | Seura | O (M) |
| 1982–1990 | Mazda |  |
Maajoukkue
| 1979 | Japani U-20 |  |
Shigeru Sarusawa (jap. 猿沢 茂, Sarusawa Shigeru; s. 30. tammikuuta 1960 Hiroshima) on japanilainen entinen jalkapalloilija.
Jalkapallomaajoukkue

Sarusawa kuului Japanin U-20 joukkueeseen nuorten MM-kilpailuissa 1979.